Kollokvieoppgaver til innledning/finstruktur
1. Hva kan antall membraner som omgir kloroplasten hos en alge fortelle 
om kloroplasten har oppstått ved primær eller sekundær endosymbiose? 
Og hva er en nukleomorf?

2. Hva menes med isokonte og heterokonte flageller. Gi eksempler på
algedivisjoner (phyla) der de to flagellattypene forekommer, og i 
hvilken algedivisjon er flageller ukjent? Hvilke typer mitokondrier
finnes i de samme algedivisjonene? 

3. Hva er den karakteristiske pigmentsammensetningen i de ulike
algedivisjoner, og hva slag opplagspolysakkarider dannes etter
fotosyntesen?

Kollokvieoppgaver til cyanobakterier/blågrønnalger
1. Hvilke egenskaper har cyanobakterier til felles med alger og planter,
og til forskjell fra alle andre bakterier?

2. Hva er heterocyster, og hvilken funksjon har de?
Hva menes med trichom, og på hvilke to prisipielt forskjellige
måter kan trichomer være forgrenet? 

3. Hvilke formeringsmåter finner vi hos cyanobakterier?

Kollokvieoppgaver til rødalger
1. Forklar hva som menes med uniseriat, pseudoparenkymatisk og parenkymatisk. De fleste rødalger er pseudoparenkymatiske, og kan da være
bygget opp etter det ene eller det andre av to ulike typer talluskonstruksjon.
Hvilke to typer, og hva kjennetegner disse?

2. Siden rødalgegameter mangler egenbevegelse (flageller) og driver passivt med
 vannet, har det vært foreslått de har utviklet en mekanisme som sørger for
at én befruktning kan resultere i et stort antall zygote-kopier. Forklar!

3. Hva er et tetrasporangium, hvilke tre hovedtyper finnes, hvilken ploidi (n eller 2n) har tetrasporene, og hva utvikler de seg til?